**Megbízási Szerződés**

Amely létrejött egyrészől a

**PÉCSI TUDOMÁNYEGYETEM**

székhely: 7622 Pécs, Vasvári Pál u. 4.

OM azonosító: FI 58544

adószám: 15329798-2-02

statisztikai számjel: 15329798-8542-312-02

bankszámlaszám: MÁK 10024003-00282716-00000000

a szerződéskötéssel érintett szervezeti egység: **Művészeti Kar**

képviseletében: **[[1]](#footnote-2)** Dr. Lakner Tamás, dékán

mint Megbízó (a továbbiakban: „***Megbízó***”,

másrészről

**név/egyéni vállalkozó neve/cégnév**: **…………………[[2]](#footnote-3)………………………..**

leánykori név: …………………………**[[3]](#footnote-4)**……………………...……...,

anyja neve: ……………………………**[[4]](#footnote-5)**…………....…………...,

lakhely/székhely: …………………………………………..,

képviselő neve és beosztása: ………………………**[[5]](#footnote-6)**…………………………..,

adóazonosító jel/adószám: ……………………**[[6]](#footnote-7)**……………………..,

szem. igazolvány szám/egyéni vállalkozói nyilvántartási szám/cégjegyzékszám: ……………………………………………

statisztikai számjel: ………………………**[[7]](#footnote-8)**…………………………...,

születési hely, idő: ……………………**[[8]](#footnote-9)**……………………...,

TAJ szám: …………………………**[[9]](#footnote-10)**…………………….…...,

bankszámlaszám: …………………**[[10]](#footnote-11)**…………………….….,

mint Megbízott(a továbbiakban:”***Megbízott***”),

(a Megbízó és Megbízott együttesen: ”***Felek***”) között az alulírott helyen és időben az alábbi feltételek mellett:

**1. A Szerződés tárgya**

* 1. A Megbízó a jelen szerződés keretében az 1.3 pontban részletesen meghatározott ……………………… keretén belül megrendezett hangversenyen (a továbbiakban: „**Hangverseny**”) való személyes közreműködéssel vagy a Megbízott által képviselt XY, mint ………………….. és XY, mint ……………….. (a továbbiakban: „**Művész(ek)**” vagy „**Együttes**”) személyes közreműködésének megszervezésével és biztosításával, valamint a Hangversenyt megelőzően vagy azt követően a Megbízottal történő előzetes egyeztetés alapján meghatározott időpontban a Megbízott / a Művész(ek) / az Együttes részéről a Megbízó hallgatói részére egy kötetlen szakmai előadás megtartásával vagy megtartásának biztosításával bízza meg a Megbízottat.
	2. A Megbízott kötelezi magát, hogy a jelen szerződés szerinti feladatokat jelen szerződésben foglaltaknak megfelelően, a Megbízó által előírt elvárásokat betartva, a legmagasabb színvonalon látja el.
	3. A Hangverseny és a szakmai előadás részletes leírását az alábbi táblázat tartalmazza:

|  |  |
| --- | --- |
| **Hangverseny időpontja** | 20… ………. …. napja, …:… óra kezdéssel . |
| **Elvárt érkezési időpont a fellépés előtt** | 20… ………. …. napja, …:… óra. |
| **Helyszín** | ….. |
| **Performance****program/műsor leírása** | ….. |
| **Szakmai előadás időpontja**  | 20… ………. …. napja, …:… óra. |
| **Elvárt érkezési időpont a szakmai előadás előtt** | 20… ………. …. napja, …:… óra. |
| **Helyszín** | …. |

1.4. A Megbízott kijelenti, hogy a fenti tevékenység ellátásához szükséges és a hatályos, vonatkozó szabályok által előírt képesítéssel és szakmai gyakorlattal rendelkezik, a szükséges szakmai képességek birtokában van, továbbá kijelenti, hogy a jelen megbízás ellátására a hatályos jogszabályi rendelkezéseknek megfelelően jogosult, továbbá a megbízás ellátása más tevékenységével nem összeférhetetlen.

1.5. Amennyiben a Megbízott a Művész(ek) vagy az Együttes írásbeli meghatalmazása alapján képviseli a Művész(ek)t vagy az Együttest, úgy a Megbízott szavatolja, hogy a szerződés megkötésére korlátozás nélkül jogosult és a Művésszel/Művészekkel vagy az Együttessel kötött megállapodása alapján a Művész(ek)nek vagy az Együttesnek a Megbízó felé semmilyen igénye, követelése nincsen, a Művésszel/Művészekkel vagy az Együttessel való elszámolás a Megbízott költsége és feladata, valamint köteles mentesíteni a Megbízót a Művész(ek) vagy az Együttes minden jellegű igénye vagy követelése alól.

1. **A Felek jogai és kötelezettségei**

2.1. A Megbízó a Szerződés teljesítéséhez szükséges minden információt a Megbízott rendelkezésére bocsát.

2.2. A Megbízott vállalja, hogy jelen szerződés aláírásával egy időben nyomdai minőségű fotókat és életrajzot biztosít a Megbízottról vagy a Művész(ek)ről vagy az Együttes tagjairól a Megbízó számára elektronikus formában. A Megbízott köteles Megbízót megfelelő időben pontosan tájékoztatni az esetleges hiányzó információk pontos köréről.

* 1. A Megbízott köteles a teljesítés során a Megbízó által jelzett igények, utasítások szerint eljárni. A Megbízott köteles vagy Megbízott gondoskodik arról, hogy a Művész(ek) vagy az Együttes a Hangversenyen és a Hangverseny próbáin a kezdési időpont előtt fél órával felkészülten, alkalmas állapotban, pontosan megjelenni vagy megjelenjen(ek) és a Hangverseny teljes időtartama alatt a helyszínen tartózkodni vagy tartózkodjon/tartózkodjanak, a Szerződés 1.3 pontjában megjelölt műsort előadni vagy előadja/előadják, illetve abban közreműködni vagy közreműködjön/közreműködjenek. A Megbízott köteles vagy Megbízott gondoskodik arról, hogy a Művész(ek) vagy az Együttes a Hangversenyen színpadképes állapotban és megfelelő, alkalomhoz illő öltözetben megjelenni vagy jelenjen(ek) meg, amelynek költsége a Megbízottat terheli.
	2. A Megbízott a szerződés aláírását megelőzően ismerteti a Megbízóval a Hangverseny zavartalan lefolyásához szükséges technikai igényeket (színpadrajz, hangszer, hangolás és eszközigény). A Megbízott vagy a Megbízott által képviselt Művész(ek) vagy Együttes nem tagadhatja/tagadhatják meg a szerződésszerű teljesítést a helyszín körülményeinek kifogásolásával.
	3. Amennyiben a Megbízott nem tartja be a szerződésben rögzített kötelezettségeit (így különösen, de nem kizárólagosan, amennyiben a Megbízott vagy a Megbízott által képviselt Művész(ek) vagy Együttes nem áll/állnak rendelkezésre az 1.3 pont szerinti helyen és időpontban), a Megbízott megbízási díjra nem jogosult és a Megbízó jogosult a szerződéstől mindennemű fizetési és helytállási kötelezettség nélkül azonnali hatállyal elállni, továbbá valamennyi kárának megtérítését követelni Megbízottól.
	4. A Felek nyilvános szerepléseik, nyilatkozataik során a Hangversennyel és a másik Féllel kapcsolatosan minden esetben egyértelműen pozitív tartalmú, a másik Felet nem sértő módon kötelesek nyilatkozni. Amennyiben bármelyik Fél a másik Fél jó hírét sértő, vagy veszélyeztető nyilatkozatot tesz vagy magatartást tanúsít, az általa okozott teljes vagyoni és nem vagyoni hátrányt, kártérítés és sérelemdíj jogcímén köteles a másik Félnek megfizetni. A Megbízott a jelen pontban írtakat a Művész(ek) vagy az Együttes vonatkozásában is saját felelősségére garantálja.
	5. A Megbízott a szerződésben írt tevékenységet a saját felelősségére végzi. A Megbízó a Megbízottat vagy a Megbízott által képviselt Művész(eke)t vagy Együttest ért balesetért/kárért semmilyen felelősséget nem vállal, kivéve abban az esetben, ha a bekövetkezett baleset/káresemény bizonyíthatóan a Megbízó hibájából történt.
	6. Titoktartás és adatkezelés:
		1. A Felek kijelentik, hogy a szerződéses jogviszonyukkal kapcsolatosan, annak eredményeként, illetőleg egyéb módon tudomásukra jutott mindazon információt, adatot, amely a másik Félre, így különösen annak üzleti, pénzügyi, társasági jogviszonyaira vonatkozik (továbbiakban együtt: „**bizalmas információ**”), üzleti titokként kezelik, azokat harmadik félnek nem adják ki, illetve csak a szerződés teljesítéséhez szükséges mértékben használják fel.
		2. A Felek kijelentik, hogy az információs önrendelkezési jogról és az információszabadságról szóló 2011. évi CXII. törvény rendelkezései értelmében személyre vonatkozó személyes adatokat, különleges adatokat üzleti titokként kezelik, azokat harmadik félnek nem adják ki, illetve csak a jelen szerződés teljesítéséhez szükséges mértékben használják fel.
		3. A Felek kötelezettséget vállalnak arra, hogy a bizalmas információkat sem a jelen szerződés időbeli hatálya alatt, sem annak megszűnését követően nem teszik harmadik személyek számára hozzáférhetővé, vagy azokat egyéb, a jelen szerződés tárgyával össze nem függő módon nem használják fel, illetve azzal nem élnek vissza.
		4. Nem tartozik a titoktartási kötelezettség körébe azon adat, illetve információ,

- amely köztudomású;

- amelyet nem a jelen szerződés megsértésével hoztak nyilvánosságra;

- amely nyilvánosságra hozatali korlátozás nélkül a másik Fél birtokában volt már azelőtt, hogy azt a nyilvánosságra hozó Féltől megkapta volna;

- amelyet a használó Fél olyan harmadik féltől kapott, aki jogszerűen szerezte meg vagy hozta létre azt, és akit nem köt a nyilvánosságra hozatali tilalom;

- amelyet az egyik Fél a másik Fél bizalmas információjának felhasználása nélkül maga hozott létre; vagy

- amelyet az adott Félnek - jogszabályban meghatározott - kötelessége átadni az illetékes hatóság számára.

* + 1. Ezen kötelezettségei megszegésével okozott kárért a szerződésszegő Fél kártérítési felelősséggel tartozik.
		2. A titoktartási és adatvédelmi kötelezettség a szerződő Felek alkalmazottját, tagját, megbízottját a Felekkel azonos módon terheli.
	1. A Felek együttműködési kötelezettsége és a kapcsolattartás:
		1. A Felek a jelen szerződés megkötésével, annak tartalmával, illetve teljesítésével kapcsolatos minden információt bizalmasan kezelnek, azokat csak a jelen szerződés teljesítéséhez szükséges mértékben teszik harmadik személy részére hozzáférhetővé. A Felek jelen szerződés teljesítése során kötelesek kölcsönösen együttműködni egymással, a szerződés változtatását igénylő körülményről kötelesek haladéktalanul tájékoztatni egymást.
		2. A Felek az egymás közti adatcsere módjára kölcsönösen elfogadják a személyes, a telefonos, a telefax és az e-mail útján történő adatcserét.

 A Megbízott részéről kapcsolattartó:

 **név: ……………………….**

 Elérhetőség: ………………………

 E-mail: ……………………………

 A Megbízó részéről kapcsolattartó:

 **név: ……………………….**

 Elérhetőség: ………………………

 E-mail: ……………………………

A kapcsolattartó személyek feladata a kölcsönös, naprakész kapcsolattartás, tájékoztatás. A Felek rögzítik, hogy a kapcsolattartó személyek kizárólag a jelen szerződés teljesítésével kapcsolatban felmerülő operatív kérdésekben jogosultak eljárni, a szerződés módosítására, megszüntetésére, egyéb jognyilatkozat tételére nem jogosultak. A kapcsolattartók személyében bekövetkező esetleges változásról az érintett Fél haladéktalanul, szabályszerűen aláírt nyilatkozatban tértivevényes postai küldeményben, vagy személyes átadás-átvételben tájékoztatja a másik Felet úgy, hogy az átvétel időpontja és ténye igazolható legyen. A tájékoztatás tudomásul vételét a címzett Fél köteles haladéktalanul, írásban visszaigazolni. Ettől az időponttól kezdődően a kapcsolattartónak az újonnan bejelentett személy minősül. A kapcsolattartó személyének megváltozására vonatkozó bejelentés és annak visszaigazolása nem minősül szerződésmódosításnak.

* 1. A Megbízott nem jogosult a jelen szerződésben foglalt jogai és kötelezettségei átruházására harmadik személyek vagy szervezetek részére a Megbízó írásban történő előzetes hozzájárulása nélkül.
1. **Megbízási díj, teljesítésigazolás, fizetési feltételek**
	1. A Megbízottat a jelen szerződésben rögzített feladata teljesítésért összesen **bruttó ……………………..,- Ft/USD/EUR,** azaz **bruttó …………………….. Forint/USD/EUR** megbízási díj illeti meg, mely tartalmazza a Megbízottnak a jelen szerződésben rögzítettek teljesítése során felmerült minden kiadását és költségét, ennek megfelelően a Megbízott a Megbízótól további díj megfizetésére semmilyen jogcímen nem tarthat igényt.

 A Felek megállapodása alapján, a Megbízó a megbízási díjon felül ……………….. napjától ……………….. napjáig (összesen … fő számára … éjszakára) … csillagos szállodában szállást, teljes ellátást és belföldi utazást biztosít a Megbízott vagy a Megbízott által képviselt Művész(ek) vagy Együttes részére..

* 1. A Hangverseny megtartását követő … napon belül a Megbízó a jelen szerződésben rögzítettek szerződésszerű teljesítéséről teljesítésigazolást állít ki a Megbízott részére.

 A Megbízó részéről teljesítésigazolás kiállítására **(név:) ……………………….** (tel.: ………………….., e-mail: ………………………….), vagy az általa írásban meghatalmazott személy jogosult.

3.3. A Felek rögzítik, hogy amennyiben a Megbízott természetes személy vagy adószámmal rendelkező természetes személy, úgy a megbízási díjat a PTE Kancellária Humánpolitikai Igazgatóság szervezeti egysége számfejti. A megbízási díj kifizetése a teljesítésigazolás a PTE Kancellária Humánpolitikai Igazgatóság szervezeti egységéhez való eljuttatását követő esedékes számfejtéskor (ha a tárgyhónap 5. napjáig beérkezik: hóközi-, ha a tárgyhónap 15. napjáig beérkezik, akkor a hóvégi számfejtés keretében) történik, egy összegben, a Megbízott bankszámlájára történő banki átutalás útján.

3.4. A Felek rögzítik, hogy amennyiben a Megbízott egyéni vállalkozó, vagy a Megbízott egyéni- vagy társas vállalkozásként képviseli a Művész(eke)t vagy az Együttest, úgy a jelen megállapodás 3.2. pontjában rögzített módon kiállított teljesítésigazolás birtokában jogosult a megbízási díj összegéről számlát kiállítani, amelyen fel kell tüntetnie a jelen megállapodáshoz kapcsolódó SAP azonosítószámot, valamint csatolni hozzá a teljesítésigazolás egy példányát. A fent megjelölt kellékek hiányában benyújtott számlát a Megbízó visszaküldi a Megbízott székhelyére és az ebből eredő fizetési késedelemért felelősséget nem vállal.

 A számla kiegyenlítése a hiánytalanul benyújtott számla kézhezvételét követő 30 napon belül a Megbízott bankszámlájára átutalással történik.

1. **Szerzői Joggal kapcsolatos rendelkezések**
	1. A Megbízott vállalja vagy a Megbízott szavatolja, hogy a Művész(ek) vagy az Együttes hozzájárul(nak) ahhoz, hogy a jelen szerződés tárgyát képező Hangverseny helyszínéül szolgáló városban/Magyarországon a Hangversenyt megelőző és követő 3 (három) hónapon belül csak a Megbízó írásos beleegyezésével lép/lépnek fel, ezzel kapcsolatos megkeresést és felkérést a fellépés előtti ésszerű időn belül a Megbízóval közli. Amennyiben a Megbízott a jelen pontban foglalt kötelezettségét megszegi, úgy a Megbízó kárigénnyel léphet fel.
	2. A Megbízó a jelen szerződés 3.1. pontjában meghatározott megbízási díj ellenében a Megbízott vagy a Megbízott által képviselt Művész(ek) vagy Együttes előadóművészi teljesítményét is magában foglaló nyilvános, a jelen szerződés 1.3. pontjában rögzített helyen és időpontban tartandó Hangverseny és szakmai előadás megtartására jogosult.
	3. A Megbízott engedélyezi, hogy a jelen szerződés 4.4. pontjában meghatározott fotósok kizárólag az ott meghatározott célból a főpróbán/fotóspróbán, illetve a Hangverseny alatt a Megbízottról vagy a Megbízott által képviselt Művész(ek)ről vagy Együttesről fotókat készítsenek. Fotók mind a főpróba, mind a Hangverseny alatt csak oly módon készíthetők, hogy a Megbízottat vagy a Művész(eke)t vagy az Együttest ne zavarja előadóművészi munkájának teljesítése közben. A Megbízott hozzájárul, hogy a Megbízó megbízásából kiemelt művészi értékű fotóanyagot készítő fotós előre egyeztetett időpontban a Megbízottról vagy a Művész(ek)ről vagy az Együttesről a Hangverseny helyszínén kialakított felvételi helyen a Megbízó számára fotókat készítsen. A publikálni kívánt fotók csak a Megbízott engedélyével jelenhetnek meg.
	4. A Megbízó csak a saját fotósainak és operatőreinek, illetve a Megbízó által a sajtóval előzetesen egyeztetett akkreditált fotósoknak és operatőröknek engedélyezi, hogy a Megbízottról vagy a Művész(ek)ről vagy az Együttesről fotókat, videó- és/vagy hangfelvételt készítsenek, abból a célból, hogy azokat napilapokban, folyóiratokban, online sajtó- és híradási oldalakon, a Hangversenyről szóló kiadványokban, a Megbízó honlapján, intranetén, a Megbízó közösségi oldalain, YouTube és Vimeo csatornáján, promóciós célokra hozzák nyilvánosságra és használják fel.
	5. A Megbízott a jelen szerződés aláírásával engedélyezi, hogy a Megbízottnak vagy a Megbízott által képviselt Művész(ek)nek vagy Együttesnek a Hangversenyen nyújtott fellépését sugárzás, vagy bármilyen más módon a nyilvánossághoz történő közvetítés céljából hang-, illetve hang- és képfelvételen (a továbbiakban együtt: „**Felvétel**”) rögzítse, és az ilyen módon rögzített Felvételeknek az alábbiakban részletesen meghatározottak szerinti felhasználásához a jelen szerződés aláírásával visszavonhatatlanul hozzájárul:
		1. A Megbízó – mint a Felvétel előállítói jog jogosultja – a fenti engedély alapján jogosult a Felvételt:

a) Archiválni: a Felvételt archiválási célból tárolni;

b) Levetíteni/lejátszani a Hangverseny helyszínének területén: a Felvételt – ide értve annak hangsávját is – a Hangverseny helyszínének közönség számára nyitva álló területein bármely technikai megoldással levetíteni/lejátszani;

c) Live webcasting révén felhasználni: a Hangversenyt annak tényleges idejében (live és/vagy relive formában) a saját honlapján vagy más webes felületen a nyilvánossághoz közvetíteni, valamint az élő közvetítést más helyszínen közönség számára megtekintésre ingyenesen hozzáférhetővé tenni.

d) Közszolgálati médiaszolgáltatónak kiajánlani:

* Felajánlani a Felvételt együttműködő partnerének a Médiaszolgáltatás-támogató és Vagyonkezelő Alapnak (a továbbiakban: MTVA) sugárzásra,
* engedélyezni az MTVA-nak, hogy a Hangversenyt az MR3 Bartók Rádión élőben sugározza kizárólagos joggal, illetve a közönséghez más módon közvetítse,
* engedélyezni az MTVA-nak, a Felvételből maximum 5 perc hosszúságú részlet felhasználhatóságát más műsorokban, valamint műsorszám műsor-előzeteseként/műsor promóciójaként tetszőleges alkalommal.
	+ 1. Promóciós felhasználás a Megbízott részéről:

A Megbízott írásbeli igénye esetén a jóváhagyott Felvétel egy, a Megbízó logójával ellátott másolati példányát ingyenesen a Megbízott vagy Megbízott és az általa képviselt Művész(ek) vagy Együttes rendelkezésére bocsátja az utómunkálatok elkészülését követően. A Megbízott vagy Megbízott és az általa képviselt Művész(ek) vagy Együttes a logóval ellátott másolati példányból jogosult/jogosultak részleteket felhasználni kizárólag promóciós célból 15 (tizenöt) percet meg nem haladó terjedelemben. A Megbízó a Felvételből – ide értve külön annak hangsávját is – szintén jogosult 15 (tizenöt) percet meg nem haladó időtartamban részleteket felhasználni kizárólag promóciós célból, népszerűsítő kiadványokban, hirdetésekben és egyéb felületeken.

* + 1. Utómunkák, Felvétel jóváhagyása, átadása (törlése):

A Megbízott a Hangverseny előtt írásban köteles jelezni, ha a Felvételt nyilvánosságra hozatal előtt technikai szempontból ellenőrizni kívánja. A Megbízó a kérelem alapján megfelelő hordozó eszközön megküldi a Felvételt a Megbízottnak, aki a kézhezvételétől számított 30 napon belül jogosult nyilatkozni a Megbízónak az álláspontjáról vagy a Művész(ek) vagy az Együttes álláspontjáról. A Megbízott vagy A Művész(ek) vagy Az Együttes a Felvétel kijavítását kérheti/kérhetik, amennyiben a Felvétel nyilvánosságra hozatala – annak technikai vagy szerkesztési hiányosságaira tekintettel – a jó hírnevére vagy Művész(ek) vagy az Együttes jó hírnevére nézve sérelmes volna. A Megbízott – a kifogásolt részek és a kifogások pontos megjelölésével – egy alkalommal kérhet kijavítást a Felvételen. A kijavítást követően, illetve amennyiben a Megbízott a Felvétel kézhezvételét követő 30 napon belül nem tesz nyilatkozatot, a Megbízó jogosulttá válik arra, hogy a jelen szerződéssel megszerzett felhasználási jogait teljes körűen gyakorolja.

* + 1. Közös jogkezelés alá eső felhasználások:

A Megbízó tájékoztatja a Megbízottat, hogy a Megbízott vagy a Megbízott által képviselt Művész(ek) vagy Együttes díjigényre jogosult/jogosultak a Felvétel ismételt sugárzása, a Megbízó weboldalán megtekintésre/meghallgatásra történő hozzáférhetővé tétele, valamint a szerzői jogról szóló 1999. évi LXXVI. törvényben nevesített egyes további felhasználások tekintetében, amelyet a Megbízott vagy a Megbízott által képviselt Művész(ek) vagy Együttes javára és nevében a közös jogkezelő szervezet érvényesít a felhasználókkal szemben, ezért e közös jogkezelés alá eső felhasználások nem képezik a jelen szerződés tárgyát.

* + 1. Jogi felelősségvállalás:

A Megbízó minden tőle elvárhatót megtesz azért, illetve szavatolja és teljes körű anyagi felelősséget vállal azért, hogy a Megbízónak felróható okból a Felvétel jogosulatlan harmadik személy birtokába nem jut, és a Megbízó a Felvételre vonatkozóan jogosulatlan felhasználást nem fog folytatni. A Felek kifejezetten rögzítik, hogy a Felvételt érintő bármiféle egyéb, a fentiekben nem említett felhasználás a Felek között külön megkötendő, írásbeli megállapodás tárgyát képezi.

* 1. A Megbízott engedélyezi és beleegyezik, hogy a Megbízó a Megbízott vagy a Megbízott által képviselt Művész(ek) vagy Együttes nevét és képmását, valamint a Megbízott vagy a Megbízott által képviselt Művész(ek) vagy Együttes által előadandó művek címét és a szerzők nevét minden a Hangversenyt hirdető nyomdai és elektronikus anyagon, így különösen, de nem kizárólagosan plakátokon, műsorkalauzban, műsorfüzetekben, szórólapokon, valamint az interneten a szakmai szokásoknak megfelelően feltüntesse. A Megbízó a Megbízott vagy a Megbízott által képviselt Művész(ek) vagy Együttes nevét a Hangverseny nyilvános előadásai és promóciója során kiemelt helyen köteles feltüntetni. A Megbízott vagy Megbízott által képviselt Művész(ek) vagy Együttes engedélyezi/engedélyezik és beleegyezik/beleegyeznek továbbá, hogy a Megbízó a Megbízott vagy a Megbízott által képviselt Művész(ek) vagy Együttes szakmai életrajzát és képmását a nyomdai és elektronikus anyagokban a Megbízó vagy alvállalkozója által szerkesztett, a Megbízott vagy a Megbízott által képviselt Művész(ek) vagy Együttes részéről jóváhagyott tartalommal és formában felhasználja és nyilvánosságra hozza.
	2. A Megbízó minden tőle elvárhatót elkövet annak érdekében, hogy a főpróbát és a Hangversenyt engedély nélkül harmadik személyek semmilyen módon ne rögzítsék, távollévők részére semmilyen módon és eszközzel ne közvetítsék, a Megbízottról vagy a Megbízott által képviselt Művész(ek)ről vagy Együttesről fotókat sem magánhasználat, sem bármilyen egyéb felhasználás céljából ne készítsenek. A Megbízó tudomásul veszi, hogy politikusok nem mehetnek ki a színpadra a Megbízotthoz vagy a Megbízott által képviselt Művész(ek)hez vagy Együtteshez a produkció előtt vagy után. A produkcióhoz kapcsolódó esetleges politikusi vagy államvezetői köszöntőt, beszédet előre egyeztetni kell a Megbízottal vagy a Megbízottal és/vagy az által képviselt Művésszel/Művészekkel vagy Együttessel (kivéve, ha előre tudható, hogy protokoll előadásról van szó, ezt a Megbízónak időben jeleznie kell). Politikussal közös fotó a Megbízottal vagy a Megbízott által képviselt Művésszel/Művészekkel vagy Együttessel csak a Megbízott vagy a Megbízott által képviselt Művész(ek) vagy Együttes előzetes engedélyével készülhet, engedély nélküli fotók nem hozhatóak nyilvánosságra.
	3. A Megbízó jogosult a vele szerződő média és egyéb támogatók nevét és logóját a belépőjegyen és a Hangversennyel kapcsolatos hirdetési anyagokon feltüntetni.
	4. Minden egyéb, a fentiekben nem engedélyezett felhasználás esetén, így különösen a Megbízott vagy a Megbízott által képviselt Művész(ek) személyét vagy Együttest érintő merchandising, valamint az előadóművészi teljesítmény, a produkció vagy a hang- és képfelvételek egyéb célú hasznosítása esetén a Megbízott vagy a Megbízott által képviselt Művész(ek) vagy Együttes előzetes írásbeli engedélye szükséges, külön szerződésben rögzített díjazás és feltételek mellett.
	5. A Hangversenyen elhangzó művek szerzői jogi védelem alatt állhatnak. A Megbízó szavatolja, hogy a produkció bemutatásához esetleg szükséges szerzői jogi hozzájárulásokat a jogosulttól megszerezte. A Megbízó harmadik személyek ezzel kapcsolatos jogi és anyagi igényei alól mentesíti a Megbízottat vagy a Megbízottat, illetve az általa képviselt Művész(eke)t vagy Együttest.

**5. A Szerződést biztosító mellékkötelezettségek**

5.1. A Megbízott tudomásul veszi, hogy amennyiben a Megbízott vagy a Megbízott által képviselt Művész(ek) vagy Együttes neki/nekik felróható okból a jelen szerződés 1.3. pontjában meghatározott helyszínre, a szintén ebben a pontban meghatározott elvárt érkezési időponthoz képest késve jelenik/jelennek meg, és emiatt a Hangverseny kezdésének időpontja is elcsúszik, úgy a Megbízottat késedelmi kötbérfizetési kötelezettség terheli az alábbiak szerint:

* az előadás kezdés időpontjának **10 perces csúszása** esetén a bruttó megbízási díj **1%-a,**
* az előadás kezdés időpontjának **20 perces csúszása** esetén a bruttó megbízási díj **5%-a.**

5.2. A Felek megállapodnak abban, hogy a Megbízó a Megbízott vagy a Megbízott által képviselt Művész(ek) vagy Együttes helyszínen történő, szóbeli értesítését követően jogosult a Megbízott által fizetendő kötbér összegét a számla összegébe beszámítani.

5.3. Mivel a Megbízónak rendkívüli érdeke fűződik a Hangverseny 20… …………. …. napján és a szakmai előadás …… ………… …. napján történő megtartásához, így amennyiben

* a jelen szerződésben meghatározott feladatok elvégzése a Megbízott érdekkörében felmerülő okból lehetetlenné válik, illetve,
* ha a teljesítési határidő lejárta előtt nyilvánvalóvá válik, hogy a Megbízott a feladatot csak olyan számottevő késéssel tudja elvégezni, hogy a teljesítés emiatt a Megbízónak már nem áll érdekében,

úgy a Megbízó jogosult a jelen szerződést felmondani, a Megbízott pedig köteles a Megbízó ebből eredő kárát megtéríteni, valamint ezen felül meghiúsulási kötbér megfizetésére vállal kötelezettséget, melynek mértéke a bruttó megbízási díj 30%-a.

1. **A Szerződés hatálya**

6.1 A szerződés annak aláírása napján lép hatályba, és határozott időre, a jelen szerződésben vállaltak szerződésszerű teljesítéséig szól.

6.2. A Felek megállapodnak, hogy a jelen szerződés módosítására csak írásban, a Felek közös megegyezésével, és a szerződő Felek arra feljogosított képviselőinek aláírásával van mód.

6.3. A jelen szerződés megszűnik:

* annak mindkét Fél általi teljesítésével;
* bármelyik Fél jogutód nélküli megszűnésével;
* a Felek jelen szerződés megszüntetésére irányuló megállapodásával;
* bármelyik Fél 15 napos felmondási idővel történő felmondásával (A felmondás csak a másik Félhez címzett, írásbeli, indoklás nélküli, egyoldalú jognyilatkozattal érvényes.)
* A Megbízó felmondása esetén a Megbízó köteles megtéríteni a Megbízottnak a felmondással okozott kárt, kivéve, ha a felmondásra a Megbízott szerződésszegése miatt került sor.
* Ha a szerződést a Megbízott alkalmatlan időben mondta fel, köteles megtéríteni a Megbízónak a felmondással okozott kárt, kivéve, ha a felmondásra a Megbízó szerződésszegése miatt került sor. A Felek a Megbízott felmondása esetében alkalmatlan időpontban történő felmondásnak tekintik a kevesebb, mint 30 naptári nappal a Hangverseny megtartása előtt közölt felmondást.
* bármelyik Fél azonnali hatályú felmondásával, a másik Fél súlyos szerződésszegése esetén. (A felmondás csak a szerződésszegő Félhez címzett, írásbeli, indokolt, egyoldalú jognyilatkozattal érvényes.)
1. **A Hangverseny lemondása és jogkövetkezményei, vis maior**
	1. A Megbízó a Hangverseny megtartásának napját megelőző 30. naptári napig mondhatja le a Megbízott vagy a Megbízott által képviselt Művész(ek) vagy Együttes szereplését anyagi következmény nélkül. Amennyiben a Megbízó kevesebb, mint 30 naptári nappal a Hangverseny megtartása előtt mondja le a szereplést például a személyi vagy tárgyi feltételek megváltozására, a várható gyenge látogatottságra vagy szabadtéri előadás esetén a kedvezőtlen időjárási körülményekre hivatkozással és fél éven belül új fellépési lehetőséget nem tud biztosítani, úgy a Megbízott az 3.1. pontban meghatározott megbízási díj 50 %-ára jogosult.

Amennyiben a Megbízott vagy a Megbízott által képviselt Művész(ek) vagy Együttes a jelen szerződés 1.3. pontjában meghatározott időpontban és helyszínen, színpadképes állapotban és megfelelő, alkalomhoz illő öltözetben a jelen szerződésben vállaltak teljesítése céljából megjelenik/megjelennek, de a Hangverseny a Megbízónak felróható okból elmarad, és erről a Megbízó részéről kapcsolattartásra kijelölt személy a Megbízottat előzetesen nem értesíti, úgy a Megbízó köteles a megbízási díj teljes összegét a Megbízottnak megfizetni.

* 1. Amennyiben a Megbízott a Hangverseny megtartásának napját megelőző 90. naptári napig anyagi következmények nélkül mondhatja le a Hangversenyen szereplést. Ha a Hangverseny megtartásának napját megelőző 30. naptári napig mondja le a szereplést, úgy a megbízási díj 30 %-át, - amennyiben a Megbízott kevesebb, mint 30 naptári nappal a Hangverseny megtartása előtt mondja le a Hangversenyen szereplést, úgy a megbízási díj 50 %-át - köteles megtéríteni, meghiúsulási kötbér címén a Megbízónak, ha a Felek fél éven belül a jelen szerződésben foglalt feltételekkel egy új fellépési időpontban nem tudnak megállapodni. A Megbízó a Megbízott vagy a Megbízott által képviselt Művész(ek) vagy Együttes meg nem jelenéséből eredő összes közvetlen és közvetett, a kötbért meghaladó kárigényét is jogosult érvényesíteni a Megbízottal szemben. A Megbízó abban az esetben is jogosult érvényesíteni a Megbízott vagy a Megbízott által képviselt Művész(ek) vagy Együttes meg nem jelenéséből eredő összes közvetlen és közvetett kárigényét, ha a Felek fél éven belül a jelen szerződésben foglalt feltételekkel egy új fellépési időpontban egyébként meg tudnak állapodni.
	2. A Felek mentesülnek a fentiekben meghatározott kártérítési kötelezettségük alól, ha a károkozó fél hitelt érdemlően bizonyítja, hogy a jelen szerződésben foglalt kötelezettségeit önhibáján kívüli, a jelen szerződés megkötésének időpontjában előre nem látható, a károkozó fél érdekkörén kívül eső elháríthatatlan ok miatt nem tudta teljesíteni és a teljesítés érdekében úgy járt el, ahogy az az adott helyzetben általában elvárható. (vis maior) A fenti körbe tartozó oknak tekinthető kimentési ok lehet különösen, de nem kizárólagosan a közúti baleset, járhatatlan útviszonyok, orvosilag igazolt súlyos betegség, illetve minden olyan váratlan esemény, mely általa nem befolyásolhatónak minősíthető. Vis maior esetén az erre hivatkozó fél késedelem nélkül köteles értesíteni a másik Felet a vis maior tényéről, természetéről és az akadályoztatás mértékéről.
	3. A vis maior esemény önmagában nem mentesíti az azt bejelentő Felet a jelen szerződés szerint egyébként teljesítendő olyan kötelezettségei alól, amelyek a vis maior esemény bekövetkezését megelőzően már esedékesek voltak, illetve amelyek teljesítését a vis maior esemény nem érinti.
	4. A Megbízott kizárólag az általa képviselt Művész(ek) vagy Együttes tagjainak, tagjának igazolt betegsége, sérüléssel járó balesete és vis maior esetén mentesül a 7.2. pontban írt szerződésszegés következményei alól.
1. **Záró rendelkezések**

8.1. A Felek kijelentik, hogy a jelen Szerződés megkötésére vonatkozó jogszabályokat betartották, a rájuk vonatkozó előírásoknak megfelelően jártak el, a jelen szerződés érvényességéhez további hozzájárulásra vagy nyilatkozatra nincs szükség.

8.2. A Felek kijelentik, hogy a jelen szerződés feltételeinek rögzítése és aláírása során nem hallgatnak el egymás elől olyan jelentős tényt, vagy körülményt, amelynek ismeretében a másik Fél a szerződést nem kötné meg.

8.3. A Megbízott tudomásul veszi, hogy a jelen szerződés egyetlen rendelkezése sem jogosítja fel őt arra, hogy a Megbízó nevében akár szóban akár írásban kötelezettséget vállaljon harmadik személyekkel szemben, kivéve, ha ehhez a Megbízó előzetesen írásbeli hozzájárulását adta.

8.4. Amennyiben jelen szerződés valamely rendelkezése érvénytelennek vagy végrehajthatatlannak bizonyulna, az az egész szerződést nem teszi automatikusan érvénytelenné. A szerződés részbeni érvénytelensége esetén a szerződés csak akkor dől meg, ha a Felek az érvénytelen rész nélkül azt nem kötötték volna meg.

8.5. Amennyiben a Megbízott egyéni- vagy társas vállalkozásként köti meg a jelen szerződést, úgy tudomásul veszi, hogy a Megbízó az államháztartásról szóló 2011. évi CXCV. törvény (Áht.) 41. § (6) bekezdés értelmében olyan jogi személlyel, jogi személyiséggel nem rendelkező szervezettel nem köthet érvényesen visszterhes szerződést, illetve ilyen szerződés alapján nem teljesíthet kifizetést, amely szervezet nem minősül az Nvt. 3. § (1) bekezdés 1. pontja szerinti átlátható szervezetnek. A Megbízott kijelenti, hogy átlátható szervezetnek minősül, erre vonatkozó nyilatkozata a jelen szerződés **1. számú mellékleteként** csatolva.**[[11]](#footnote-12)**

A jelen szerződés nyelve az angol és a magyar, az irányadó jog kizárólag a magyar jog. A jelen szerződésben nem érintett kérdések tekintetében a Polgári Törvénykönyvről szóló 2013. évi V. törvény (Ptk.) vonatkozó rendelkezéseit tekintik irányadónak.

A Felek a jelen szerződésből eredő vitáik esetén igyekeznek a felmerült problémákat tárgyalásos úton megoldani. Abban az esetben, ha ez 30 napon belül nem vezet eredményre, értékhatártól, illetve az ügy tárgyától függően kikötik a Pécsi Járásbíróság, illetve a Pécsi Törvényszék kizárólagos illetékességét.

A jelen szerződés …., egymással mindenben megegyező, eredeti példányban készült, amelyből – miután azt a Felek elolvasták, megértették, és azt, mint akaratukkal mindenben megegyezőt, felhatalmazott képviselőjük útján jóváhagyólag aláírták –.... példány a Megbízó, ….. példány pedig a Megbízott birtokában marad.

Pécs, 20… ………………………… ………………………., 20… …………………………

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**PÉCSI TUDOMÁNYEGYETEM**képv.: **[[12]](#footnote-13)** Dr. Lakner Tamás, dékánMegbízó | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**név/egyéni vállalkozó neve[[13]](#footnote-14)/cégnév:** \_\_\_\_\_\_\_\_\_\_\_\_\_\_\_\_\_képviselő neve és beosztása**[[14]](#footnote-15)**: \_\_\_\_\_\_\_\_\_\_\_\_\_\_\_\_\_\_\_\_\_\_Megbízott |
| Ellenjegyzők a Megbízó részéről: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_…………………………………………………………………………szakmai ellenjegyző | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_…………………………………………………………………………pénzügyi ellenjegyző |

**1. számú melléklet**

**Nyilatkozat a Nemzeti Vagyonról szóló 2011. évi CXCVI. törvény átlátható szervezet fogalmára vonatkozó feltételeknek való megfelelőségről**

Alulírott ….……………….……………….., mint a(z) ……………………….…………… (székhely: ……….…………………………………………….……) cégjegyzésre/aláírásra jogosult képviselője jelen okirat aláírásával ezennel

tudomásul veszem, hogy a Pécsi Tudományegyetem - az Áht. 41.§ (6) bekezdés értelmében - olyan jogi személlyel, jogi személyiséggel nem rendelkező szervezettel nem köthet érvényesen visszterhes szerződést, illetve ilyen szerződés alapján nem teljesíthet kifizetést, amely szervezet nem minősül az Nvt. 3.§ (1) bekezdés 1. pontja szerinti átlátható szervezetnek.

Büntetőjogi felelősségem tudatában

**nyilatkozom**

arról hogy, a(z) (teljes név) ……………………………………… (a továbbiakban: szervezet) Nemzeti Vagyonról szóló 2011. évi CXCVI. törvény 3. § (1) bekezdésének 1. pontja alapján átlátható szervezetnek minősül.

Hozzájárulok ahhoz, hogy ezen átláthatósági feltétel ellenőrzése céljából, a szerződésből eredő követelések elévüléséig, az Áht. 55. §-ban meghatározott – a szervezet átláthatóságával összefüggő - adatokat a Pécsi Tudományegyetem kezelje az Aht. 41. § (6) bekezdésében meghatározottak szerint.

Vállalom, hogy ha a nyilatkozatban foglaltakban változás következik be, erről a Pécsi Tudományegyetemet haladéktalanul tájékoztatom. Tudomásul veszem, hogy a valótlan tartalmú nyilatkozat alapján kötött szerződést a Pécsi Tudományegyetem jogosult és egyben köteles azonnali hatállyal – illetve ha szükséges olyan időpontra, hogy a feladat ellátásáról gondoskodni tudjon –felmondani, vagy - ha a szerződés teljesítésére még nem került sor - a szerződéstől elállni.

Kelt: …………………[hely], …………….… [év] ……………….…[hó ]……………….… [nap]

………………………………………………

aláírás

3. § (1) E törvény alkalmazásában

**1. átlátható szervezet:**

a) az állam, a költségvetési szerv, a köztestület, a helyi önkormányzat, a nemzetiségi önkormányzat, a társulás, az egyházi jogi személy, az olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik, a nemzetközi szervezet, a külföldi állam, a külföldi helyhatóság, a külföldi állami vagy helyhatósági szerv és az Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság,

b) az olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő feltételeknek:

ba) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

bb) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

bc) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

bd) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a ba), bb) és bc) alpont szerinti feltételek fennállnak;

c) az a civil szervezet és a vízitársulat, amely megfelel a következő feltételeknek:

ca) vezető tisztségviselői megismerhetők,

cb) a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel,

cc) székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyarországnak a kettős adóztatás elkerüléséről szóló egyezménye van.

1. A PTE SzMSz 46. számú melléklet (A Pécsi Tudományegyetem szerződéskötési és kötelezettségvállalási rendjéről szóló szabályzata) alapján bruttó 2 millió forint összegig jogosult a dékán úr aláírásra. [↑](#footnote-ref-2)
2. Egyéni vállalkozás esetében a név mögött fel kell tüntetni, hogy „egyéni vállalkozó”. [↑](#footnote-ref-3)
3. Csak természetes személyek és ún. „7-es adószámmal” rendelkező természetes személyek esetében kell kitölteni. [↑](#footnote-ref-4)
4. Csak természetes személyek és ún. „7-es adószámmal” rendelkező természetes személyek esetében kell kitölteni. [↑](#footnote-ref-5)
5. Csak társas vállalkozás esetében kell kitölteni. [↑](#footnote-ref-6)
6. Az ún. „7-es adószámmal” rendelkező természetes személyek esetében mind az adóazonosító jelet, mind az adószámot fel kell tüntetni. [↑](#footnote-ref-7)
7. Csak egyéni- és társas vállalkozás esetében kell kitölteni. [↑](#footnote-ref-8)
8. Csak természetes személyek és ún. „7-es adószámmal” rendelkező természetes személyek esetében kell kitölteni. [↑](#footnote-ref-9)
9. Csak természetes személyek és ún. „7-es adószámmal” rendelkező természetes személyek esetében kell kitölteni. [↑](#footnote-ref-10)
10. Mind természetes személyek és ún. „7-es adószámmal” rendelkező természetes személyek, mind az egyéni- és társas vállalkozások esetében ki kell tölteni. [↑](#footnote-ref-11)
11. Ez a rendelkezés csak az egyéni- és társas vállalkozásokra vonatkozik, ennek megfelelően a Művész(ek)nek csak abban az esetben kell kitöltenie az átláthatósági nyilatkozatot, ha a megállapodást egyéni vállalkozóként vagy társas vállalkozás tagjaként köti meg. [↑](#footnote-ref-12)
12. A PTE SzMSz 46. számú melléklet (A Pécsi Tudományegyetem szerződéskötési és kötelezettségvállalási rendjéről szóló szabályzata) alapján bruttó 2 millió forint összegig jogosult a dékán úr aláírásra. [↑](#footnote-ref-13)
13. Egyéni vállalkozás esetében a név mögött fel kell tüntetni, hogy „egyéni vállalkozó”. [↑](#footnote-ref-14)
14. Csak társas vállalkozás esetében kell kitölteni. [↑](#footnote-ref-15)